laion/Wikipedia-Exotic huggingface dataset:
יעל דרזניק

יעל דרזניק (נולדה ב-19 באוקטובר 1978) היא רופאה, מומחית בכירורגיית ילדים, העובדת במרכז שניידר לרפואת ילדים בישראל. בעברה הייתה כלכלנית ומנהלת מחלקה במשרד האוצר. מחברת ספרים על חוויותיה כרופאה. יעל דרזניק נולדה ב-1978 ברמת גן. היא בוגרת תיכון בליך בעיר. שירתה בצה"ל בחיל השריון כמאבחנת מחקר, ולאחר מכן בשירות מילואים בהתנדבות כרופאה בפלה"ק 179 וכמדריכת קורס טראומה - ATLS. בשנים 2002–2005 למדה לתואר ראשון ושני בכלכלה באוניברסיטת תל אביב, והחלה לעבוד במשרד האוצר במחלקת ביטוח חיים, באגף שוק ההון, ביטוח וחיסכון. בשנת 2004 מונתה למנהלת מחלקת ביטוח חיים. בשנת 2006 החליטה על הסבה ללימודי רפואה, והחלה ללמוד בפקולטה לרפואה באוניברסיטת תל אביב. היא סיימה את לימודיה כדוקטור לרפואה בשנת 2013. ב-2014 סיימה את שנת הסטאז' בבית החולים תל השומר והחלה התמחות במחלקת כירורגיה ב' שם. בשנת 2017 המשיכה להתמחות ישירה בכירורגיית ילדים בבית החולים שניידר בפתח תקווה, והחל משנת 2021 עובדת כרופאה בכירה במחלקת כירורגיית ילדים במרכז הרפואי שניידר. במרץ 2022 יצא לאור ספרה הראשון, "עשרים ושש" בהוצאת ידיעות ספרים. הספר מתאר בגוף ראשון את זיכרונותיה במהלך תורנות אחת שנמשכת עשרים ושש שעות. הספר שהה ברשימת רבי המכר לשנה זו ותורגם גם לאנגלית לאמזון, בשם "And the night has yet to come". בהמשך, פרסמה באמזון את טרילוגיית הספרים "Surgeon’s life", הכוללת אספקטים בחיי הכירורגיה הכללית וכירורגיית ילדים. בחודש מאי 2024 יצא לאור, בהוצאת ידיעות ספרים, ספרה "כבדו שערי עזה", המתאר את שאירע במתקפת הפתע על ישראל, מנקודת המבט של צוותי הרפואה, הסיעוד וההצלה. הספר כולל ראיונות עם מגוון בעלי תפקידים רפואיים: אחים, פרמדיקים, רופאים, עובדים סוציאליים ומנהלי בתי חולים, וכן מידע רפואי הקשור לניהול הטיפול בפצוע טראומה. דרזניק עוסקת במחקר רפואי – בין היתר בתחום הכירורגיה האונקולוגית, ובמחלות מעי דלקתיות. היא נשואה ואם לשתי בנות. מתגוררת ביהוד-מונוסון. מדיה וקבצים בנושא יעל דרזניק בוויקישיתוף אתר האינטרנט הרשמי של יעל דרזניק יעל דרזניק, ברשת החברתית פייסבוק יעל דרזניק, ברשת החברתית אקס (טוויטר) יעל דרזניק, ברשת החברתית טיקטוק יעל דרזניק, ברשת החברתית LinkedIn יעל דרזניק, ברשת החברתית Goodreads יעל דרזניק, באתר ResearchGate מנטורים לרפואה באוניברסיטת תל אביב • תל אביב אונליין, באתר תל אביב אונליין, ‏20 באפריל 2023 אילת אלגור גורפינקל, השפעה מהדהדת - ראיון עם ד"ר יעל דרזניק, מדור ראיונות - בקהילה שלי, אוניברסיטת תל אביב ענת לב-אדלר, "בתורנות הראשונה שלי נתתי למטופל מינון כפול של מורפיום", באתר ynet, 22 במרץ 2022 Yael Dreznik, באתר אמזון מידע על יעל דרזניק בקטלוג הספרייה הלאומית מכּתביה: "השעה עוד לא שש בבוקר ואני עייפה כל כך. אבל לא שחוקה", באתר הארץ, 9 בפברואר 2020 כשהייתי צריכה להסביר לאמא שהבן שלה עלול למות על השולחן", באתר ‏מאקו‏, 18 במאי 2023 "אני חושבת על התינוקת שיצאה בנס מהפיגוע ועל הילדים שנמצאים בחושך ואימה כבר חודש שלם", באתר ‏מאקו‏, 9 בנובמבר 2023 יעל דרזניק פורשת מהאוצר, עדיף, 24 ביולי 2006 "עשרים ושש" בהוצאת ידיעות ספרים
ים ויסאיאן

ים ויסאיאן הוא ים לחופי הפיליפינים. הים מוקף על ידי איי הוויסאיאס. הים תחום על ידי האי מסבטה (אנ') מצפון, האי פאנאי (אנ') ממערב, האי לייטה ממזרח והאיים סבו ונגרוס מדרום. שטח הים הוא כ-10,000 קילומטר רבוע, וכ-22 רשויות מקומיות שוכנות לחופיו. הים מקושר אל מספר גופי מים: לים סיבויאן מצפון-מערב דרך תעלת ג'ינטוטולו (אנ'), לים סמאר (אנ') מצפון-מזרח, למפרץ פאנאי (אנ') מדרום-מערב דרך מצר גואימאראס (אנ'), למצר טאנון (אנ') מדרום ולים קמוטס (אנ') מדרום-מזרח. האי הגדול ביותר בים ויסאיאו הוא בנטאיאן (אנ'). הים הוא אתר דיג פעיל וחשוב בפיליפינים. מדיה וקבצים בנושא ים ויסאיאן בוויקישיתוף זהו אחד משלושת האזורים הגאוגרפיים המרכזיים של הפיליפינים, לצד לוזון ומינדנאו.
מוחמד דיומאנדה

מוחמד דיומאנדה (בצרפתית: Mohamed Diomande נולד ב-30 באוקטובר 2001 ביופוגון שבחוף השנהב) הוא כדורגלן איווארי המשחק בעמדת הקשר בקבוצת גלאזגו ריינג'רס מליגת העל הסקוטית, בהשאלה מנורשלן. דיומאנדה גדל באקדמיית רייט טו דרים בגאנה. ב-5 בינואר 2020 הצטרף דיומאנדה לנורשלן מליגת העל הדנית. בסך הכל ערך 96 הופעות ליגה במדי המועדון, בהן הבקיע 11 שערים. ב-26 בינואר 2024 הצטרף דיומאנדה לגלאזגו ריינג'רס מליגת העל הסקוטית בעסקת השאלה עד לתום עונת 2023/2024 עם חובת רכישה בסופה. מוחמד דיומאנדה, באתר Transfermarkt מוחמד דיומאנדה, באתר Soccerway מוחמד דיומאנדה, באתר WorldFootball.net מוחמד דיומאנדה, באתר FootballDatabase.eu Mohamed Diomande: Rangers sign midfielder from Nordsjaelland on loan with obligation to buy באתר BBC, ‏ 26 בינואר 2024 (באנגלית)
קליפורד ווקר

קליפורד מיטשל ווקר (באנגלית: Clifford Mitchell Walker;‏ 4 ביולי 1877 – 9 בנובמבר 1954) היה עורך דין ופוליטיקאי אמריקאי מג'ורג'יה, שכיהן כמושל ג'ורג'יה ה-64 בשנים 1923–1927. קליפורד ווקר נולד בעיר מונרו שבג'ורג'יה. ב-1897 הוא סיים את לימודיו באוניברסיטת ג'ורג'יה. בשנים 1902–1904 כיהן ווקר כראש עיריית מונרו. הוא גם כיהן כיושב ראש מועצת המנהלים של בנק מונרו. בשנים 1915–1920 הוא כיהן כתובע הכללי של ג'ורג'יה. בתמיכת הקו קלוקס קלאן נבחר ווקר כמושל ג'ורג'יה ה-64, וכיהן בתפקיד שתי תקופות כהונה רצופות בשנים 1923–1927. הוא קידם כמה יוזמות חקיקתיות במהלך תקופת כהונתו כמושל, והוא זכור בעיקר בשל חברותו בקלאן ובשל שיתוף הנהגת הקלאן בנושאי מדיניות שונים לכל אורך תקופת כהונתו. ב-1933 היה ווקר אחד ממייסדי הקולג' למשפטים על שם וודרו וילסון באטלנטה. קליפורד ווקר נפטר בביתו שבמונרו ב-9 בנובמבר 1954. הוא נטמן בבית הקברות הבפטיסטי הישן של העיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 315-316 מדיה וקבצים בנושא קליפורד ווקר בוויקישיתוף קליפורד ווקר באתר אגודת המושלים הלאומית (באנגלית) קליפורד ווקר באנציקלופדיה החדשה של ג'ורג'יה (באנגלית) קליפורד ווקר באתר The Political Graveyard (באנגלית) קליפורד ווקר, באתר "Find a Grave" (באנגלית)
עבדולקאווי יוסוף

עבדולקאווי אחמד יוסוף (בסומלית: Cabdulqaawi Axmed Yuusuf) הוא עורך דין ושופט סומלי המכהן בבית הדין הבין-לאומי לצדק (ICJ) מאז 2009. הוא כיהן כנשיא בית הדין בין 2018 ל-2021. יוסוף נולד בסומליה. משפחתו באה מתת-השבט עוסמאן מחמוד של שבט מג'ירטין הגדול יותר בפונטלנד. הוא דוקטור למשפטים מהאוניברסיטה הלאומית של סומליה (אנ') ודוקטור למשפט בינלאומי מהמכון לתואר שני ללימודים בינלאומיים (אנ') של ז'נבה. הוא שולט בסומלית, ערבית, אנגלית, צרפתית ואיטלקית. יוסוף כיהן כיועץ משפטי באונסק"ו ממרץ 2001 עד ינואר 2009, יועץ משפטי בארגון האו"ם לפיתוח תעשייתי, נציג בניו יורק של ועידת האו"ם לסחר ופיתוח, מרצה למשפטים באוניברסיטה הלאומית של סומליה (1974–1981) ובאוניברסיטת ז'נבה (1981–1983), ונציג סומליה לוועידת האומות המאוחדות השלישית למשפט הים (1975–1980). הוא גם היה פרופסור אורח ומרצה במספר אוניברסיטאות ומכונים בשווייץ, איטליה, יוון וצרפת. יוסוף נבחר למוסד לחוק בין-לאומי בשנת 1999. הוא המייסד והעורך של ספר השנה האפריקאי למשפט בינלאומי. יוסוף הוא גם אחד ממייסדי הקרן האפריקאית למשפט בינלאומי. בנוסף, כתב יוסוף מספר ספרים ומאמרים רבים על היבטים שונים של המשפט הבינלאומי וכן מאמרים ומאמרים בעיתונים על צפון מזרח אפריקה וסומליה. ב-6 בפברואר 2009 הוא מונה כשופט בבית הדין הבין-לאומי לצדק (ICJ). ב-6 בפברואר 2015 הוא נבחר לסגן נשיא בית המשפט. ב-6 בפברואר 2018, מונה יוסף לנשיא בית הדין הבינלאומי. הוא הפך לאפריקני השלישי שמחזיק בתואר. בשנת 2024 היה בין השופטים שדנו בתלונת דרום אפריקה נגד ישראל בגין רצח עם עקב מלחמת חרבות ברזל. ב-28 במרץ 2024 פרסם הצהרה לפיה ישראל חייבת לכבד את החלטת בית הדין ולהפסיק כל פעילות צבאית בעזה, עקב הידרדרות המשבר ההומניטרי ומותם של פלסטינים רבים כתוצאה ממחלות ומרעב. לדבריו, קיימים בעזה סימנים של רצח עם המערערים את זכות הקיום של תושבי הרצועה, ומחובתו של בית הדין למנוע מצב שעלול לגרום לרצח עם. "Somalia: Judge Abdulqawi elected as new ICJ President". Garowe Online (באנגלית). נבדק ב-2021-06-04. "World Court Elects Its First Somali President". VOA (באנגלית). 2018-02-12. נבדק ב-2023-08-19. "Cour internationale de Justice - International Court of Justice - International Court of Justice" (PDF). www.icj-cij.org. אורכב מ-המקור (PDF) ב-19 בפברואר 2018. נבדק ב-8 בפברואר 2018. {{cite web}}: (עזרה) Declaration of Judge Yusuf, בית הדין הבין-לאומי לצדק (ICJ), ‏28 במרץ 2024 (באנגלית).
אילנית דואה

אילנית דואה (שם מדעי: Agalychnis callidryas) היא מין צפרדע ממשפחת האילניתיים החיה ביערות הגשם של אמריקה המרכזית והדרומית. אילנית זו בעלת תפוצה רבה בטבע והיא מצויה ביערות הלחים ובביצות של דרום-מזרח ודרום-מערב קוסטה ריקה, פנמה, החלק הפסיפי של קולומביה וצפון-מערב אקוודור. הצפרדע היא קרובתה של המין אילנית אדומת-עין החיה באותו אזור. אורכה של צפרדע זו כ-48 עד 56 מ"מ אצל הזכרים ו-60 עד 72 מ"מ בנקבות, הגדולות יותר. היא בעלת גפיים ארוכות, ראש רחב ועגלגל ועיניים גדולות בצבע אדום ואפרפר-חיוור. העור שלה חלק עם כתמים גרגיריים על הבטן. הצפרדע בעלת בהונות ארוכות ודביקות והיא בעלת כפות רגליים חזקות וכתומות היכולות להיפרש על מנת לדאות. צבע הצפרדע משתנה בלילות מירוק חיוור לירוק כהה, בעוד החלק התחתון קרמי וקצות הגפיים כתומות. זוהי צפרדע שוכנת עצים והיא נעה באמצעות גלישה בין העצים מעץ לעץ, על ידי פריסת רגליה הקדמיות והאחוריות יחדיו, כך שאלה במתיכתם משמשות כ"מצנח" והיא יכולה לשמור על זווית נפילה של 45 מעלות למרחק. בנוסף היא מטפסת מוצלחת מאוד החיה רוב הזמן בין העצים. הצפרדע מתרבה בעונת הגשמים אז זכרים רבים מחפשים נקבות וקופצים עליהם בחיבוק כלולות כדי להתרבות בהצלחה. הביצים מוטלות במקבצים קטנים בחלק העליון של עלים מעל בריכות וחללים מוצפים. הביצים בוקעות תוך שישה ימים והראשנים נופלים למים שמתחת. מדיה וקבצים בנושא אילנית דואה בוויקישיתוף אילנית דואה, באתר ITIS (באנגלית) אילנית דואה, באתר NCBI (באנגלית) אילנית דואה, באתר Animal Diversity Web (באנגלית) אילנית דואה, בבסיס הנתונים ARKive (באנגלית) אילנית דואה, באתר האנציקלופדיה של החיים (באנגלית) אילנית דואה, באתר GBIF (באנגלית) אילנית דואה באתר הרשימה האדומה של IUCN Sarah Richman (2008-04-07). "Agalychnis spurrelli". AmphibiaWeb. Retrieved 2013-12-21.
סאמי שושאן

סאמי אוליבייה שושאן (בערבית: سامي شوشان, בצרפתית: Samy Olivier Chouchane נולד ב-5 בספטמבר 2003 בניי-סיר-סן שבצרפת) הוא כדורגלן תוניסאי-צרפתי המשחק בעמדת הקשר בקבוצת ברייטון אנד הוב אלביון מהפרמייר ליג. שושאן נולד בניי-סיר-סן שבצרפת, וגדל במחלקת הנוער של בולון-ביאנקור. הוא ערך שתי הופעות ליגה במדי הקבוצה הבוגרת של המועדון במסגרת הליגה הצרפתית החמישית. בשנת 2020 הצטרף למחלקת הנוער של ברייטון אנד הוב אלביון מהפרמייר ליג. שושאן נכלל בסגל נבחרת תוניסיה עד גיל 20 לטורניר גביע העולם עד גיל 20 בשנת 2023, וערך שלוש הופעות בטורניר. סאמי שושאן, באתר Transfermarkt סאמי שושאן, באתר Soccerway סאמי שושאן, באתר FootballDatabase.eu أعلن منذ قليل المدرب الوطني منتصر الوحيشي خلال مؤتنمر صحفي عن قائمة لاعبي منتخبنا الوطني للأواسط المدعوين للمشاركة في كأس العالم ، الأرجنتين 2023 בחשבון הפייסבוק הרשמי של פדרציית הכדורגל התוניסאית, 8 במאי 2023 (בערבית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאמי שושאן".
סוכי נקוד

סוכי נקוד (שם מדעי: Chlamydera maculata) הוא מין של ציפור שיר ממשפחת הסוכיים החיה בטבע במזרחה של אוסטרליה. ציפור זו מגיעה לאורך של 29 ס"מ כך שהוא בינוני ביחס לסוכי, אם כי בעל מבנה דק יחסית והזכרים והנקבות די דומים. צבע הראש אדום-צהבהב בהיר והוא מפוספס באפור-חום ומאחורי העורף בולטת ציצה ורודה-לילך. החלק העליון של הגוף חום-שחור והתחתון בצבע קרם מנומר באפור עם גוון צהבהב סביב השת. המקור שחור, העיניים חומות כהות והרגליים בצבע חום-זית. הסוכי יכול להשמיע רפרטואר של קולות, אותם הוא שומע בסביבתו ולומד לדקלם. הוא גם משמיע את הצלילים של עופות אחרים ושל חיות גדולות, של נפילת ענפים ושל חבטות או צלילי משק כנפיים ועוד. הסוכי חי ביערות יבשים ופתוחים, בשיחיות וגם בקרבת מדבריות פתוחים מכוסי צמחייה או חורשי אקליפטוסים. כמו כן היא מצויה לעיתים קרובות במטעים, פארקים, בתים וגנים. הוא ניזון בעיקר מפירות, פרחים, זרעים ופרוקי רגליים. לרוב הוא חי לבדו אך יכול להימצא בקבוצות של עד 30 פרטים. בעונת הרבייה הזכרים בונים סוכות כדי למשוך נקבות עבורם. צורת הסוכה היא קשתית המורכבת משורה של דשאים וזרדים הממוקמים יחדיו בעוד לרוב הוא מוסיף מספר חפצי נוי בתוכה. בתוך הסוכה הזכר מחכה לנקבות כדי לשיר ולהתעופף למענם. אם הוא מצליח הזכר מזדוויג עם הנקבה המייצרת ביצים ומקננת לבדה. הסוכים משנים את סוג האוצרות כדי להצליח לחזר וככל שהסוכה מקושטת יותר, כך גדל הסיכוי להרשים את הנקבות, מה שגורר זכרים שונים לגוון בטקטיקות הקישוט. מדיה וקבצים בנושא סוכי נקוד בוויקישיתוף סוכי נקוד, באתר ITIS (באנגלית) סוכי נקוד, באתר NCBI (באנגלית) סוכי נקוד, באתר האנציקלופדיה של החיים (באנגלית) סוכי נקוד, באתר GBIF (באנגלית) סוכי נקוד באתר הרשימה האדומה של IUCN
פטר טומקה

פטר טומקה (נולד ב-1 ביוני 1956) הוא שופט סלובקי בבית הדין הבין-לאומי לצדק (ICJ). טומקה נולדה בבאנסקה ביסטריצה בצ'כוסלובקיה. הוא דוקטור למשפטים מאוניברסיטת קארל בפראג. בשנת 1986, הצטרף טומקה למשרד החוץ של צ'כוסלובקיה כעוזר יועץ משפטי, ובשנת 1990 מונה לתפקיד ראש האגף למשפט בינלאומי ציבורי במשרד. בשנה שלאחר מכן הוא שימש כיועץ משפטי באו"ם. לאחר התפרקות צ'כוסלובקיה, בשנים 1994 עד 1997 כיהן כשגריר סלובקיה באו"ם. בשובו למשרד החוץ, כיהן כמנהל המחלקה למשפט בינלאומי בין השנים 1997–1998, אז עבר לתפקיד המנהל הכללי לעניינים משפטיים וקונסולריים בינלאומיים. לאחר שנה בתפקיד זה, הוא מונה שוב לשגריר סלובקיה באו"ם. הוא גם כיהן בוועדת המשפט הבינלאומי (אנ') בין 1999 ל-2002. טומקה נבחר לבית הדין הבין-לאומי בהאג על ידי העצרת הכללית ומועצת הביטחון של האומות המאוחדות. כהונתו החלה ב-6 בפברואר 2003. שופטי בית הדין הבינלאומי בחרו בטומקה לכהן כסגן הנשיא ב-6 בפברואר 2009. בשנת 2011 נבחר טומקה מחדש לכהונה שנייה בת תשע שנים בבית הדין הבינלאומי על ידי העצרת הכללית של האו"ם ומועצת הביטחון. בשנת 2020 הוא נבחר מחדש לכהונה שלישית בת תשע שנים בבית הדין הבינלאומי. בפברואר 2012 נבחר טומקה לנשיא בית המשפט לתקופת כהונה של שלוש שנים מ-6 בפברואר 2012 עד 2015. JUDGE PETER TOMKA, United Nations Audiovisual Library of International Law Judge Peter Tomka | INTERNATIONAL COURT OF JUSTICE, www.icj-cij.org
השר הראשי של צרפת

השר הראשי של צרפת או השר הראשי של המדינה, לפעמים "השר הראשון של צרפת", היה, תחת המשטר הישן תואר בלתי רשמי של היועץ הראשי של מלך צרפת. תואר זה היה יותר תיאור של התפקיד, וסמכויותיו היו משתנות לפי התקופה, כאשר המלך ריכז בידיו את כל השלטון. משימתו הייתה ליישם את פקודות המלך. עם זאת בתקופות שבהן המלך נעדר מהארץ, היה חולה, פחות מעורב או בלתי כשיר למשול, השר הראשי צבר בידיו כוח רב ועמד בפועל מאחורי תפקוד הממלכה. החל מימי הביניים המלך שלט כשהוא מוקף ביועצים, ביניהם התבלט השנסלייה של צרפת. נוסחה זו התפתחה במאה ה-16 והפכה למוסד שלטוני ממש:מועצת המלך. השר הראשי היה בדרך כלל חבר במועצת המלך (צורה ארכאית של ממשלה) או נציג בכיר של האצולה הצרפתית או הכמורה הקתולית בממלכה. בימי אנרי הרביעי שרים מסוימים זכו למעמד מועדף:סולי ב-1598–1611 ווילרואה ב-1611–1614. במאה ה-17 לצידו של המלך עמד איש סודו ("פאבורי" favori) - קונצ'ינו קונצ'יני ב-1613–1617 והדוכס לואין ב-1621-1617. בהמשך, גם כן בימי לואי השלושה-עשר כיהנו שרים ראשיים שזכו מידי המלך לסמכויות נרחבות למדי:הקרדינל רישלייה ב-1642-1624 והקרדינל מאזארן ב-1642–1661. אחרי 1661 לקח לואי הארבעה עשר לידיו את רסני השלטון בעודו הקיף את עצמו בצוות שרים ויועצים מוכשרים. הממלכה הונהגה על ידי מועצת-על (Conseil d'En-haut) המורכבת מהמלך ומקורביו. עם זאת שרים אחדים כמו המרקיז לובואה וקולבר זכו למעמד בולט יותר. בימי שלטונו של לואי החמישה עשר התפקיד התחדש, עם הקרדינל גיום דובואה בתקופת הרז'אנס ("העוצרות"), אחר כך לזמן קצר הדוכס אורליאן עצמו "העוצר", הדוכס בורבון ובהמשך הקרדינל פלרי. עם פריצת המהפכה הצרפתית ב-1789 השר הראשי איבד את חשיבותו והשפעתו במדיניות הלאומית. ב-1791 הונהגה מונרכיה חוקתית והתואר "השר הראשי" בוטל. אחרי 10 באוגוסט 1792 לואי השישה עשר ומשפחתו נכלאו בבית סוהר. אחרי נפילת האימפריה הצרפתית הראשונה ב-1814 עם הרסטורציה בצרפת, הוחזר התפקיד של "שר ראשי". ב-1815 התפקיד שינה את שמו לראש מועצת השרים, כלומר ראש ממשלה. המשטר הישן - באנציקלופדיית לארוס ברשת 2023 Ancien Régime הפרק 4 - המשטר הישן: סעיף 4.1 - אופיו של האבסולוטיזם - כולל: ארגון השלטון - משטר בהתפתחות מתמדת. הסעיף 4.1 Nature de l absolutisme - LOrganisation du pouvoir - Un régime en constante evolution Stephen Clarke The French Revolution and What Went Wrong, Century, 2018 , Francis Decrue - Anne de Montomorency, Grand Maître et Connetable de France aux armées et au conseil du roi François Ier. Plon 1885 Louis Dollot - Les cardinaux-ministres sous la monarchie française, Girault 1952 Éric Durot - "François de Lorraine (1520–1563), duc de Guise et nouveau Roi Mage". Histoire, Économie & Société. 54 (3): 3–16. https://www.cairn.info/revue-histoire-economie-et-societe-2008-3-page-3.htm?ref=doi Jean Francois Labourdette - Vergennes: ministre principal de Louis XVI Desjonqueres 1990 François Nawrocki, L'Amiral Claude d'Annebault, conseiller favori de François Ier, Classiques Garnier, Paris, 2015, 763 p. (ISBN 9782812431678). Antoine Auguste Renouard Louis XIV et ses principaux ministres: galerie historique De l Imprimerie de Firmin-Dodot, 1823 ממלכת צרפת הרסטורציה הצרפתית מלכי צרפת מונרכיה חוקתית
סם קרטיס

סם קרטיס (באנגלית: Sam Curtis נולד ב-1 בדצמבר 2005 בנאבן שבאירלנד) הוא כדורגלן אירי המשחק בעמדת המגן הימני בקבוצת שפילד יונייטד מהפרמייר ליג. קרטיס גדל במחלקות הנוער של פארקווילה, סנט קווינ'ס בויס, שמרוק רוברס וסנט פטריק'ס אתלטיק. הוא ערך 53 הופעות ליגה במדי הקבוצה הבוגרת של סנט פטריק'ס אתלטיק במסגרת ליגת העל האירית, בהן הבקיע שלושה שערים. ב-25 בינואר 2024 חתם קרטיס על חוזה לשלוש שנים וחצי בשפילד יונייטד מהפרמייר ליג. סנט פטריק'ס אתלטיק הגביע האירי (2): 2021, 2023 סם קרטיס, באתר Transfermarkt סם קרטיס, באתר Soccerway סם קרטיס, באתר BDFutbol סם קרטיס, באתר WorldFootball.net סם קרטיס, באתר FootballDatabase.eu Exciting youngster joins Blades באתר הרשמי של שפילד יונייטד, 25 בינואר 2024 (באנגלית)
נת'ניאל אדג'יי

נת'ניאל אדג'יי (באנגלית: Nathaniel Adjei נולד ב-21 באוגוסט 2002 בטשייה שבגאנה) הוא כדורגלן גאנאי המשחק בעמדת הבלם בקבוצת לוריאן מליגת העל הצרפתית, בהשאלה מהמארבי. אדג'יי גדל במחלקת הנוער של דנבורט בגאנה, ושיחק עם הקבוצה הבוגרת של המועדון במסגרת ליגת המשנה הגאנאית. ב-13 באוגוסט 2021 הושאל אדג'יי למשך שנה לקבוצת המילואים של המארבי, ששיחקה בליגה השוודית השלישית. ב-11 ביולי 2022 חתם אדג'יי על חוזה קבוצה לארבע וחצי שנים במועדון, והחל לשחק בקבוצה הראשונה של המועדון במסגרת ליגת העל השוודית. ב-27 בינואר 2024 הושאל אדג'יי עד לתום עונת 2023/2024 ללוריאן מליגת העל הצרפתית. אדג'יי נכלל בסגל נבחרת גאנה עד גיל 23 לטורניר גביע אפריקה לאומות עד גיל 23 בשנת 2023, וערך שתי הופעות בטורניר. נת'ניאל אדג'יי, באתר Transfermarkt נת'ניאל אדג'יי, באתר Soccerway נת'ניאל אדג'יי, באתר FootballDatabase.eu Nathaniel Adjei tackar för stödet: "Mina DM bara exploderade" באתר Fotboll STHLM, ‏ 21 בספטמבר 2022 (בשוודית) Base Soccer Agency grabs Ghana U-20 defender Nathaniel Adjei באתר News Ghana, ‏ 21 במאי 2020 (באנגלית) välkomna till HTFF באתר הרשמי של המארבי TFF, ‏ 13 באוגוסט 2021 (בשוודית) Adjei till A-laget från HTFF באתר הרשמי של המארבי, 13 באוגוסט 2021 (בשוודית) Nathaniel Adjei prêté chez les Merlus באתר הרשמי של לוריאן, 27 בינואר 2024 (בצרפתית)
נעים גרסיה

נעים גרסיה גרסיה (בספרדית: Naim García García נולד ב-11 ביוני 2002 במדריד שבספרד) הוא כדורגלן ספרדי המשחק בעמדת קשר הכנף בקבוצת ברצלונה אתלטיק, קבוצת המילואים של ברצלונה, אשר משחקת בפרימרה דיוויסיון RFEF, בהשאלה מלגנס. גרסיה גדל במחלקות הנוער של קולמנאר אורחה, ריאל מדריד ולגנס. ב-7 במרץ 2019 חתם על חוזה מקצועני ראשון בלגנס. בעונת 2021/2022 החל לשחק בקבוצה הבוגרת של המועדון במסגרת הליגה הספרדית השנייה. ב-31 בינואר 2023 הושאל גרסיה עד לתום עונת 2022/2023 לפונפראדינה מהליגה הספרדית השנייה. הוא ערך 16 הופעות ליגה במהלך תקופת ההשאלה, בהן הבקיע שער אחד. ב-24 בינואר 2024 הושאל גרסיה עד לתום עונת 2023/2024 לברצלונה אתלטיק, קבוצת המילואים של ברצלונה, אשר משחקת בפרימרה דיוויסיון RFEF. נעים גרסיה, באתר Transfermarkt נעים גרסיה, באתר Soccerway נעים גרסיה, באתר BDFutbol נעים גרסיה, באתר FootballDatabase.eu El canterano Naim García firma su primer contrato profesional con el C.D. Leganés באתר הרשמי של לכנס, 7 במרץ 2019 (בספרדית) El C.D. Leganés y la S.D. Ponferradina acuerdan la cesión de Naim García באתר הרשמי של לגנס, 31 בינואר 2023 (בספרדית) BARCELONA SEAL DEAL FOR NAIM GARCÍA באתר Get Spanish Football News, ‏ 24 בינואר 2024 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נעים גרסיה".
אדם וורטון

אדם ג'יימס וורטון (באנגלית: Adam James Wharton נולד ב-6 בפברואר 2004 בבלקברן שבאנגליה) הוא כדורגלן אנגלי המשחק בעמדת הקשר בקבוצת קריסטל פאלאס מהפרמייר ליג. וורטון גדל במחלקת הנוער של בלקברן רוברס. בשנת 2022 החל לשחק בקבוצה הבוגרת של המועדון במסגרת הפוטבול ליג צ'מפיונשיפ. בעונת 2022/2023 ערך 18 הופעות ליגה, בהן הבקיע שני שערים. ב-1 בפברואר 2024 חתם וורטון בקריסטל פאלאס על חוזה ל-5 וחצי עונות. ב-21 במאי 2024, זומן וורטון לראשונה לסגל הנבחרת הבוגרת של אנגליה כחלק מהסגל המורחב שכלל 33 שחקנים לקראת יורו 2024. הוא ערך את הופעת הבכורה שלו ב-3 ביוני 2024 כשעלה כמחליף בניצחון 3–0 על נבחרת בוסניה והרצגובינה במסגרת משחק ידידות. וב-6 ביוני הוכרז כי הוא אחד מ-26 שחקנים בסגל הסופי של אנגליה ליורו 2024. אדם וורטון, ברשת החברתית אקס (טוויטר) אדם וורטון, ברשת החברתית אינסטגרם אדם וורטון, באתר Transfermarkt אדם וורטון, באתר Soccerway אדם וורטון, באתר BDFutbol אדם וורטון, באתר WorldFootball.net אדם וורטון, באתר FootballDatabase.eu "Crystal Palace sign Adam Wharton on long-term deal". Crystal Palace F.C. 1 בפברואר 2024. {{cite web}}: (עזרה) The Football Association, England squad named for pre-EURO 2024 camp and games, https://www.englandfootball.com (באנגלית) England 3-0 Bosnia-Herzegovina: Cole Palmer, Harry Kane score in Euro 2024 warm-up win, BBC Sport (באנגלית בריטית) Ostlere, Lawrence (2024-06-06). "England's Euro 2024 squad LIVE: Latest news as Jack Grealish and Harry Maguire miss tournament". The Independent (באנגלית). נבדק ב-2024-06-06.
טלי גולרגנט

טלי גולרגנט (נולדה ב-26 בנובמבר 2000), המוכרת בשם הבמה "טלי", היא זמרת, כותבת ומורה לפיתוח קול ישראלית. ייצגה את לוקסמבורג באירוויזיון 2024 עם השיר "Fighter". בכך, הייתה לישראלית השביעית המייצגת באירוויזיון מדינה אחרת. גולרגנט נולדה בירושלים, לאם ישראלית ולאב יהודי יליד פרו. בעקבות עיסוקיו של אביה, היא גדלה במספר מדינות, בין היתר בצ'ילה ובארגנטינה עד שלבסוף התיישבה המשפחה בקביעות בלוקסמבורג. בגיל 7 החלה לשיר ולנגן על פסנתר, ובגיל 12 למדה משחק. את לימודיה התיכוניים עשתה בבית הספר הבין-לאומי של לוקסמבורג. לאחר מכן עברה לניו יורק, שם למדה משחק במכללת מרימאונט במנהטן. בדצמבר 2023 נחשף כי גולרגנט תשתתף עם עוד שבעה אמנים בקדם הלאומי של לוקסמבורג לאירוויזיון 2024. ב-9 בינואר 2024 שירה, "Fighter", יצא לאור. היא זכתה בהצבעות השופטים, והגיעה למקום השני בסבב ההצבעות הטלפוניות. בשקלול שני הנתונים, הוכרזה ב-27 בינואר 2024 כזוכת האירוע וכנציגת לוקסמבורג לאירוויזיון, לאחר היעדרות המדינה 31 שנים מהתחרות. היא הופיעה בחצי הגמר הראשון, אותו סיימה במקום החמישי, והעפילה לגמר התחרות. בתום הקראת הניקוד בסיום התחרות, התברר שסיימה את שלב הגמר במקום ה-13 (מתוך 25 משתתפות), לאחר ששירה זכה ב-103 נקודות. אף על פי שאינה מתגוררת בישראל, בראיונות הצהירה שהיא חשה עצמה ישראלית ומבקרת במדינה לעיתים תכופות. 2023: Lose You טלי גולרגנט, ברשת החברתית פייסבוק טלי גולרגנט, ברשת החברתית אינסטגרם טלי גולרגנט, ברשת החברתית טיקטוק טלי גולרגנט, סרטונים בערוץ היוטיוב טלי גולרגנט, במסד הנתונים הקולנועיים IMDb (באנגלית) טלי גולרגנט, באתר אפל מיוזיק (באנגלית) טלי גולרגנט, באתר ספוטיפיי טלי גולרגנט, באתר MusicBrainz (באנגלית) ליאון קיכלר, ‏טלי גולרגנט הישראלית תייצג את לוקסמבורג באירוויזיון 2024, באתר ‏מאקו‏, 27 בינואר 2024 ערן סויסה, הישג מרגש: הישראלית טלי גולרגנט תייצג את לוקסמבורג באירוויזיון, באתר ישראל היום, 27 בינואר 2024 "TALI will front Luxembourg's return to Eurovision with 'Fighter'". Eurovision.tv. European Broadcasting Union. 27 בינואר 2024. נבדק ב-27 בינואר 2024. {{cite web}}: (עזרה) Zeikner, Avi (2024-01-26). "'אני גאה להיות ישראלית': ראיון עם הזמרת שעשויה לייצג את לוקסמבורג באירוויזיון" ["I'm proud to be Israeli": an interview with the singer who may represent Luxembourg at Eurovision]. EuroMix. נבדק ב-2024-01-27. "Meet Tali Golergant". Canvas Rebel. 7 בדצמבר 2023. נבדק ב-27 בינואר 2024. {{cite web}}: (עזרה) "Voices (ISL Stories) – Meet Tali". International School of Luxembourg. נבדק ב-27 בינואר 2024. {{cite web}}: (עזרה) Stephenson, James (11 בדצמבר 2023). "Luxembourg: Luxembourg Song Contest Artists Revealed". Eurovoix. נבדק ב-27 בינואר 2024. {{cite web}}: (עזרה) Koronakis, Spyros (9 בינואר 2024). "Luxembourg: These are the songs competing in Luxembourg Song Contest 2024!". Eurovisionfun. נבדק ב-27 בינואר 2024. {{cite web}}: (עזרה)